CELEX: 32008R0987
Language: fi
Date: 2008-10-08 00:00:00
Title: Komission asetus (EY) N:o 987/2008, annettu 8 päivänä lokakuuta 2008 , kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH) liitteiden IV ja V muuttamisesta (ETA:n kannalta merkityksellinen teksti)

9.10.2008   
            
            
               FI
            
            
               Euroopan unionin virallinen lehti
            
            
               L 268/14
            
         
      KOMISSION ASETUS (EY) N:o 987/2008
   annettu 8 päivänä lokakuuta 2008
   kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EY) N:o 1907/2006 (REACH) liitteiden IV ja V muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1) ja erityisesti sen 131 artiklan,
   sekä katsoo seuraavaa:
   
               (1)
            
            
               Asetuksessa (EY) N:o 1907/2006 säädetään sellaisenaan, valmisteissa tai esineissä olevien aineiden yhteisössä toimivien valmistajien ja maahantuojien rekisteröimisvelvollisuuksista sekä aineiden arvioinnista ja jatkokäyttäjien velvollisuuksista. Asetuksen 2 artiklan 7 kohdan a alakohdassa säädetään, että liitteeseen IV sisältyvät aineet vapautetaan II, V ja VI osaston soveltamisesta, koska näistä aineista on olemassa riittävät tiedot siitä, että niiden aiheuttaman riskin katsotaan olevan erittäin pieni niiden sisäisten ominaisuuksien vuoksi. Asetuksen 2 artiklan 7 kohdan b alakohdassa säädetään lisäksi, että liitteen V kattamat aineet vapautetaan II, V ja VI osaston soveltamisesta, koska näiden aineiden osalta rekisteröinnin katsotaan olevan epätarkoituksenmukainen tai tarpeeton ja niiden vapauttaminen kyseisten osastojen soveltamisesta ei haittaa tämän asetuksen tavoitteita.
            
         
               (2)
            
            
               Asetuksen 138 artiklan 4 kohdassa edellytetään, että komissio tarkastelee uudelleen viimeistään 1 päivänä kesäkuuta 2008 liitteitä IV ja V, minkä tarkoituksena on tehdä tarvittaessa niitä koskevia muutosehdotuksia.
            
         
               (3)
            
            
               Komissio on suorittanut 138 artiklan 4 kohdassa tarkoitetun uudelleentarkastelun, jolloin todettiin, että kolme liitteessä IV mainittua ainetta olisi poistettava kyseisestä liitteestä, koska näistä aineista ei ole riittäviä tietoja siitä, että niiden aiheuttaman riskin katsotaan olevan erittäin pieni niiden sisäisten ominaisuuksien vuoksi. Yksi näistä aineista on A-vitamiini, joka saattaa olla vaarallinen lisääntymiselle. Muut aineet ovat hiili ja grafiitti erityisesti siksi, että niitä koskevilla EINECS- ja/tai CAS-numeroilla tarkoitetaan nanomittakaavan hiili- tai grafiittimuotoja, jotka eivät täytä vaatimuksia tähän liitteeseen sisällyttämiseksi.
            
         
               (4)
            
            
               Tämän lisäksi kolme jalokaasua (helium, neon ja ksenon) täyttävät vaatimukset liitteeseen IV sisällyttämiseksi, ja ne olisi sen vuoksi siirrettävä sinne liitteestä V. Myös jalokaasu krypton täyttää vaatimukset liitteeseen IV sisällyttämiseksi, ja se olisi lisättävä kyseiseen liitteeseen johdonmukaisuuden vuoksi. Kolme muuta ainetta (fruktoosi, galaktoosi ja laktoosi) olisi lisättävä, koska on todettu, että ne täyttävät vaatimukset liitteeseen IV sisällyttämiseksi. Kalkkikivi olisi poistettava liitteestä IV, sillä se on mineraali, joka on jo vapautettu liitteessä V. Edelleen tietyt nykyiset öljyjen, rasvojen, vahojen, rasvahappojen ja niiden suolojen kirjaukset olisi poistettava, koska kaikki tällaiset aineet eivät täytä vaatimuksia liitteeseen IV sisällyttämiseksi. On johdonmukaisempaa sisällyttää ne liitteeseen V yleisenä kirjauksena käyttäen muotoilua, jonka ansiosta vapautus voidaan rajoittaa alhaisemman vaaraprofiilin omaaviin aineisiin.
            
         
               (5)
            
            
               Komission suorittamassa asetuksen 138 artiklan 4 kohdassa tarkoitetussa uudelleentarkastelussa todettiin, että myös liitettä V olisi muutettava. Magnesia olisi lisättävä, sillä sen on todettu täyttävän vaatimukset liitteeseen V sisällyttämiseksi. Lisäksi olisi lisättävä tietyntyyppiset lasit ja keraamiset fritit, jotka eivät täytä direktiivissä 67/548/ETY (2) asetettuja luokittelukriteerejä ja joissa tämän lisäksi ei ole merkityksellisiä pitoisuusrajoja ylittäviä vaarallisia aineosia; jälkimmäistä ehtoa ei sovelleta, jos mahdolliset tutkimustiedot osoittavat, etteivät kyseiset aineosat ole saatavilla. Tietyt luonnon lähteistä saadut kasviöljyt, -rasvat ja -vahat sekä eläinöljyt, -rasvat ja -vahat ja glyseroli, joita ei ole muunnettu kemiallisesti ja joilla ei ole muita vaarallisia ominaisuuksia kuin syttyvyys ja ihon tai silmien ärsytys, olisi lisättävä liitteeseen V, jotta samankaltaisia aineita käsiteltäisiin johdonmukaisemmin ja rajoitettaisiin vapautuksia aineisiin, joiden vaaraominaisuudet ovat vähäisemmät. Sama koskee tiettyjä luonnon lähteistä saatuja rasvahappoja, joita ei ole muunnettu kemiallisesti ja joilla ei ole muita vaarallisia ominaisuuksia kuin syttyvyys ja ihon tai silmien ärsytys. Öljyjen, rasvojen, vahojen ja rasvahappojen lisääminen liitteeseen V liittyy tiettyjen näihin ryhmiin kuuluvien yksittäisten aineiden poistamiseen liitteestä IV.
            
         
               (6)
            
            
               Tässä asetuksessa säädetyt, erityisesti kompostia ja biokaasua koskevat muutokset eivät vaikuta yhteisön jätelainsäädännön soveltamiseen.
            
         
               (7)
            
            
               Tässä asetuksessa säädetyt toimenpiteet ovat asetuksen (EY) N:o 1907/2006 133 artiklalla perustetun komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 1907/2006 liite IV tämän asetuksen liitteellä I.
   2 artikla
   Korvataan asetuksen (EY) N:o 1907/2006 liite V tämän asetuksen liitteellä II.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 8 päivänä lokakuuta 2008.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EUVL L 396, 30.12.2006, s. 1, oikaisu EUVL L 136, 29.5.2007, s. 3.
   
      (2)  EYVL 196, 16.8.1967, s. 1.
   
      LIITE I
      
         
            ”LIITE IV
            VAPAUTUKSET 2 ARTIKLAN 7 KOHDAN a ALAKOHDAN MUKAISESTA REKISTERÖINTIVELVOLLISUUDESTA
            
                        EINECS-nro
                     
                     
                        Nimi/ryhmä
                     
                     
                        CAS-nro
                     
                  
                        200-061-5
                     
                     
                        D-glusitoli C6H14O6
                        
                     
                     
                        50-70-4
                     
                  
                        200-066-2
                     
                     
                        Askorbiinihappo C6H8O6
                        
                     
                     
                        50-81-7
                     
                  
                        200-075-1
                     
                     
                        Glukoosi C6H12O6
                        
                     
                     
                        50-99-7
                     
                  
                        200-233-3
                     
                     
                        Fruktoosi C6H12O6
                        
                     
                     
                        57-48-7
                     
                  
                        200-294-2
                     
                     
                        L-lysiini C6H14N2O2
                        
                     
                     
                        56-87-1
                     
                  
                        200-334-9
                     
                     
                        Sukroosi, puhdas C12H22O11
                        
                     
                     
                        57-50-1
                     
                  
                        200-405-4
                     
                     
                        α-tokoferyyliasetaatti C31H52O3
                        
                     
                     
                        58-95-7
                     
                  
                        200-416-4
                     
                     
                        Galaktoosi C6H12O6
                        
                     
                     
                        59-23-4
                     
                  
                        200-432-1
                     
                     
                        DL-metioniini C5H11NO2S
                     
                     
                        59-51-8
                     
                  
                        200-559-2
                     
                     
                        Laktoosi C12H22O11
                        
                     
                     
                        63-42-3
                     
                  
                        200-711-8
                     
                     
                        D-mannitoli C6H14O6
                        
                     
                     
                        69-65-8
                     
                  
                        201-771-8
                     
                     
                        L-sorboosi C6H12O6
                        
                     
                     
                        87-79-6
                     
                  
                        204-664-4
                     
                     
                        Glyserolistearaatti, puhdas C21H42O4
                        
                     
                     
                        123-94-4
                     
                  
                        204-696-9
                     
                     
                        Hiilidioksidi CO2
                        
                     
                     
                        124-38-9
                     
                  
                        205-278-9
                     
                     
                        Kalsiumpantotenaatti, D-muoto C9H17NO5.1/2Ca
                     
                     
                        137-08-6
                     
                  
                        205-756-7
                     
                     
                        DL-fenyylialaniini C9H11NO2
                        
                     
                     
                        150-30-1
                     
                  
                        208-407-7
                     
                     
                        Natriumglukonaatti C6H12O7.Na
                     
                     
                        527-07-1
                     
                  
                        215-665-4
                     
                     
                        Sorbitaanioleaatti C24H44O6
                        
                     
                     
                        1338-43-8
                     
                  
                        231-098-5
                     
                     
                        Krypton Kr
                     
                     
                        7439-90-9
                     
                  
                        231-110-9
                     
                     
                        Neon Ne
                     
                     
                        7440-01-9
                     
                  
                        231-147-0
                     
                     
                        Argon Ar
                     
                     
                        7440-37-1
                     
                  
                        231-168-5
                     
                     
                        Helium He
                     
                     
                        7440-59-7
                     
                  
                        231-172-7
                     
                     
                        Ksenon Xe
                     
                     
                        7440-63-3
                     
                  
                        231-783-9
                     
                     
                        Typpi N2
                        
                     
                     
                        7727-37-9
                     
                  
                        231-791-2
                     
                     
                        Tislattu vesi, johtokykymittauksiin sopiva tai vastaava puhtaus, H2O
                     
                     
                        7732-18-5
                     
                  
                        232-307-2
                     
                     
                        Lesitiinit
                        Monimutkainen yhdistelmä rasvahappojen diglyseridejä, jotka ovat liittyneet fosforihapon koliiniesteriin
                     
                     
                        8002-43-5
                     
                  
                        232-436-4
                     
                     
                        Siirapit, hydrolysoitu tärkkelys
                        Monimutkainen yhdistelmä, joka saadaan hydrolysoimalla maissitärkkelystä hapoilla tai entsyymeillä. Koostuu pääasiassa D-glukoosista, maltoosista ja maltodekstriineistä
                     
                     
                        8029-43-4
                     
                  
                        232-442-7
                     
                     
                        Tali, vedytetty
                     
                     
                        8030-12-4
                     
                  
                        232-675-4
                     
                     
                        Dekstriini
                     
                     
                        9004-53-9
                     
                  
                        232-679-6
                     
                     
                        Tärkkelys
                        Polymeerinen hiilihydraattiaines, jota valmistetaan tavallisesti viljakasvien kuten maissin, vehnän ja durran jyvistä sekä esimerkiksi perunan mukuloista ja tapiokan juurimukuloista. Siihen kuuluu myös tärkkelys, joka on esihyytelöity kuumentamalla veden läsnä ollessa.
                     
                     
                        9005-25-8
                     
                  
                        232-940-4
                     
                     
                        Maltodekstriini
                     
                     
                        9050-36-6
                     
                  
                        238-976-7
                     
                     
                        Natrium-D-glukonaatti C6H12O7.xNa
                     
                     
                        14906-97-9
                     
                  
                        248-027-9
                     
                     
                        D-glusitolimonostearaatti C24H48O7
                        
                     
                     
                        26836-47-5
                     
                  
                        262-988-1
                     
                     
                        Rasvahapot, kookos, metyyliesterit
                     
                     
                        61788-59-8
                     
                  
                        265-995-8
                     
                     
                        Selluloosamassa
                     
                     
                        65996-61-4
                     
                  
                        266-948-4
                     
                     
                        Glyseridit, C16–18- ja C18-tyydyttämättömät
                        Tälle aineelle on annettu SDA-nimi: C16–C18- ja C18 -tyydyttämätön trialkyyliglyseridi ja SDA-numero: 11-001-00.
                     
                     
                        67701-30-8
                     
                  
                        268-616-4
                     
                     
                        Siirapit, maissi, dehydroitu
                     
                     
                        68131-37-3
                     
                  
                        269-658-6
                     
                     
                        Glyseridit, tali, mono-, di- ja tri-, vedytetyt
                     
                     
                        68308-54-3
                     
                  
                        270-312-1
                     
                     
                        Glyseridit, C16–18- ja C18-tyydyttämättömät, mono- ja di-
                        Tälle aineelle on annettu SDA-nimi: C16–C18- ja C18-tyydyttämätön alkyyli- ja C16-C18- ja C18-tyydyttämätön dialkyyliglyseridi ja SDA-numero: 11-002-00.
                     
                     
                        68424-61-3
                     
                  
                        288-123-8
                     
                     
                        Glyseridit, C10-18
                        
                     
                     
                        85665-33-4”
                     
                  
      
   
   
      LIITE II
      
         
            ”LIITE V
            VAPAUTUKSET 2 ARTIKLAN 7 KOHDAN b ALAKOHDAN MUKAISESTA REKISTERÖINTIVELVOLLISUUDESTA
            
                        1.
                     
                     
                        Aineet, jotka muodostuvat kemiallisessa reaktiossa, joka tapahtuu toisen aineen tai esineen altistuessa ympäristötekijöille kuten ilmalle, kosteudelle, mikrobeille tai auringonvalolle.
                     
                  
                        2.
                     
                     
                        Aineet, jotka muodostuvat kemiallisessa reaktiossa, joka tapahtuu toisen aineen, valmisteen tai esineen varastoinnin yhteydessä.
                     
                  
                        3.
                     
                     
                        Aineet, jotka muodostuvat kemiallisessa reaktiossa, joka tapahtuu toisten aineiden, valmisteiden tai esineiden loppukäytön yhteydessä, ja joita ei itsessään valmisteta, tuoda maahan tai saateta markkinoille.
                     
                  
                        4.
                     
                     
                        Aineet, joita ei sellaisinaan valmisteta, tuoda maahan tai saateta markkinoille ja jotka muodostuvat kemiallisessa reaktiossa, joka tapahtuu, kun:
                        
                                    a)
                                 
                                 
                                    stabilointiaine, väriaine, aromiaine, hapetuksenestoaine, täyteaine, liuotin, kantaja-aine, pinta-aktiivinen aine, pehmitin, syöpymisen estoaine, vaahdonestoaine, dispergoiva aine, saostuksen estoaine, kuivausaine, sidosaine, emulgointiaine, emulsion hajotusaine, vedenpoistoaine, paakkuuntumisaine, adheesionediste, juoksevuuden modifioija, pH:ta neutralisoiva aine, sekvestrointiaine, hyytymisenediste, hiutaloittamisaine, palonestoaine, voiteluaine, kelaatinmuodostaja tai laadunvalvontareagenssi toimii tarkoitetulla tavalla; tai
                                 
                              
                                    b)
                                 
                                 
                                    aine, jonka ainoa tarkoitus on antaa erityinen fysikaalis-kemiallinen ominaisuus, toimii tarkoitetulla tavalla.
                                 
                              
                  
                        5.
                     
                     
                        Sivutuotteet, ellei niitä itsessään tuoda maahan tai saateta markkinoille.
                     
                  
                        6.
                     
                     
                        Aineen hydraatit tai hydratoidut ionit, jotka muodostuvat aineen assosioituessa vesimolekyyleihin, edellyttäen että valmistaja tai maahantuoja on rekisteröinyt aineen käyttäen tätä vapauttamisperustetta.
                     
                  
                        7.
                     
                     
                        Seuraavat luonnossa esiintyvät aineet, jos niitä ei ole muunnettu kemiallisesti:
                        mineraalit, malmit, malmirikasteet, käsittelemätön ja prosessoitu maakaasu, raakaöljy, kivihiili.
                     
                  
                        8.
                     
                     
                        Luonnossa esiintyvät aineet, joita ei ole lueteltu 7 kohdassa, jos niitä ei ole muunnettu kemiallisesti, paitsi jos ne täyttävät kriteerit, joiden mukaan ne luokitellaan vaarallisiksi direktiivin 67/548/ETY mukaisesti tai jos ne ovat liitteessä XIII säädettyjen kriteerien mukaisesti hitaasti hajoavia, biokertyviä ja myrkyllisiä taikka erittäin hitaasti hajoavia ja erittäin biokertyviä tai jos ne on vähintään kaksi vuotta aikaisemmin tunnistettu 59 artiklan 1 kohdan mukaisesti 57 artiklan f kohdassa tarkoitetuiksi aineiksi, jotka antavat aihetta samantasoiseen huoleen.
                     
                  
                        9.
                     
                     
                        Seuraavat luonnon lähteistä saadut aineet, jos niitä ei ole muunnettu kemiallisesti, paitsi jos ne täyttävät kriteerit, joiden mukaan ne luokitellaan vaarallisiksi direktiivin 67/548/ETY mukaisesti, ei kuitenkaan aineet, jotka on luokiteltu ainoastaan syttyviksi [R10], ihoa ärsyttäviksi [R38] tai silmiä ärsyttäviksi [R36] tai jos ne ovat liitteessä XIII säädettyjen kriteerien mukaisesti hitaasti hajoavia, biokertyviä ja myrkyllisiä taikka erittäin hitaasti hajoavia ja erittäin biokertyviä tai jos ne on vähintään kaksi vuotta aikaisemmin tunnistettu 59 artiklan 1 kohdan mukaisesti 57 artiklan f kohdassa tarkoitetuiksi aineiksi, jotka antavat aihetta samantasoiseen huoleen:
                        kasvirasvat, kasviöljyt, kasvivahat; eläinrasvat, eläinöljyt, eläinvahat; rasvahapot C6:sta C24:ään sekä niiden kalium-, natrium-, kalsium- ja magnesiumsuolat; glyseroli.
                     
                  
                        10.
                     
                     
                        Seuraavat aineet, jos niitä ei ole muunnettu kemiallisesti:
                        nestekaasu, maakaasukondensaatti, prosessikaasut ja niiden aineosat, koksi, sementtiklinkkeri, magnesia.
                     
                  
                        11.
                     
                     
                        Seuraavat aineet, paitsi jos ne täyttävät kriteerit, joiden mukaan ne luokitellaan vaarallisiksi direktiivin 67/548/ETY mukaisesti, ja jos niissä ei ole direktiivin 67/548/ETY mukaisesti vaaralliseksi luokiteltuja aineosia suurempina pitoisuuksina kuin direktiivissä 1999/45/EY säädetyt alimmat sovellettavat pitoisuusrajat tai direktiivin 67/548/ETY liitteessä I säädetyt pitoisuusrajat, jolleivät kokeelliset tieteelliset tutkimustulokset osoita luotettavasti, että nämä aineosat eivät ole saatavilla aineen koko elinkaaren aikana, ja nämä tiedot on varmistettu riittäviksi ja luotettaviksi:
                        Lasit ja keraamiset fritit.
                     
                  
                        12.
                     
                     
                        Komposti ja biokaasu.
                     
                  
                        13.
                     
                     
                        Vety ja happi.”